Le Roy pályafutásának íve nagyon változatos, a kis francia Amiens SC-nél fejezte be játékoskarrierjét, itt lett edző is. Legnagyobb sikereinek a Kamerunnal elért 1986-os ANK-ezüstöt és az 1988-as győzelmet tekintik. Ezután a szenegáli labdarúgó-válogatottnál vállalt munkát, az 1992-es afrikai nemzetek kupája negyeddöntőjéig jutott, majd visszatért Kamerunhoz, az 1998-as labdarúgó-világbajnokságon is ő vezette a csapatot. Közben 1994-től 1995-ig a maláj labdarúgó-válogatottat is irányította.